ΓΡΑΠΤΗ ΕΡΩΤΗΣΗ E-3111/02

υποβολή: Charles Tannock (PPE-DE) προς την Επιτροπή

(30 Οκτωβρίου 2002)

Θέμα: Κρατικές ενισχύσεις για τον τομέα του ηλεκτρισμού στη Γαλλία

Μπορεί η Επιτροπή να επιβεβαιώσει ότι ο Επίτροπος κ. Monti ξεκίνησε πρόσφατα μία έρευνα σχετικά με τις απεριόριστες κρατικές εγγυήσεις που παρέχει η γαλλική κυβέρνηση στην κρατική επιχείρηση κοινής ωφέλειας ενέργειας Electricit de France (EdF); Πιστεύει η Επιτροπή ότι η επιχείρηση κοινής ωφέλειας επωφελήθηκε από περίπου 900 εκατομμύρια ευρώ μέσω παράνομης φορολογικής απαλλαγής και ποια είναι η νομική θέση σχετικά με την αποτυχία της Γαλλίας να απελευθερώσει τον τομέα του ηλεκτρισμού στη χώρα·

Ο Τύπος ανέφερε τα λεγόμενα του Επιτρόπου κ. Monti ο οποίος φαίνεται να δήλωσε ότι Η Επιτροπή αποφάσισε να θέσει τέλος σε μία κατάσταση που στρεβλώνει τον ανταγωνισμό ειδικά τη στιγμή που η EdF επεκτείνεται και σε άλλες χώρες. Αν η Επιτροπή πιστεύει ότι η Γαλλία παραβιάζει επί του παρόντος τιςποχρεώσεις της σχετικά με την απελευθέρωση του τομέα του ηλεκτρισμού, θα απαγορεύσει στην EdF να προβεί σε περαιτέρω επεκτάσεις·

Τέλος, αναφέρεται ότι η γαλλική κυβέρνηση χαρακτήρισε τις ενέργειες της Επιτροπής ως πρόκληση. Σε περίπτωση που η Επιτροπή αποφασίσει να εκπονήσει αιτιολογημένη γνώμη, έχει την επιλογή να την εκδώσει και να συμπεριλάβει τις απαντήσεις της γαλλικής κυβέρνησης, έτσι ώστε να μπορεί να λάβει χώρα ένας ανοιχτός και ενημερωμένος διάλογος επί του θέματος με πλήρη αποκάλυψη όλων των σχετικών γεγονότων·

Απάντηση του κ. Monti εξ ονόματος της Επιτροπής

(10 Δεκεμβρίου 2002)

Στις 16 Οκτωβρίου 2002, η Επιτροπή αποφάσισε να προτείνει τα προσήκοντα μέτρα δυνάμει του άρθρου 88 παράγραφος 1 της συνθήκης ΕΚ, και να κινήσει την επίσημη διαδικασία έρευνας που προβλέπεται στο άρθρο 88 παράγραφος 2 της συνθήκης ΕΚ, όσον αφορά μια σειρά κρατικών ενισχύσεωνπέρ της Electricit de France (EDF). Η Επιτροπή πρότεινε, ιδίως, στη γαλλική κυβέρνηση να καταργήσει την απεριόριστη δημόσια εγγύηση της οποίας επωφελείται η EDF δυνάμει του επονομαζομένου καθεστώτος EPIC (Etablissement public caractre industriel et commercial) και να εισπράξει αμοιβή για τις μη ακόμα εξοφλημένες ομολογίες που έχουν εκδοθεί από την EDF με ελλιπή κρατική εγγύηση. Κατά τη διάρκεια της επίσημης διαδικασίας εξέτασης, η Επιτροπή έθεσε επίσης το ζήτημα του κατά πόσον συμβιβάζονται με την κοινή αγορά οι φορολογικές ελαφρύνσεις από τις οποίες φαίνεται ότι είχε επωφεληθεί η EDF ως αποτέλεσμα λογιστικών προσαρμογών που είχαν πραγματοποιηθεί το 1997. Σύμφωνα με τις γαλλικές αρχές, το πλεονέκτημα που είχε παρασχεθείπό τη μορφή φορολογικών ελαφρύνσεων μπορεί να εκτιμηθεί σε 900 εκατ. ευρώ περίπου.

Η Επιτροπή κάλεσε τη γαλλική κυβέρνηση να αποδεχθεί την πρόταση προσηκόντων μέτρων και να ενημερώσει την Επιτροπή, εντός ενός μηνός μετά από την ημερομηνία της λήψης της απόφασης, σχετικά με τα μέτρα τα οποία προτίθεται να λάβει για να συμμορφωθεί με την εν λόγω πρόταση. Όσον αφορά την επίσημη έρευνα, η Επιτροπή κάλεσε τη γαλλική κυβέρνηση ναποβάλει, εντός προθεσμίας ενός μηνός επίσης, τα σχόλιά της σχετικά με την ενδεχόμενη ασυμβατότητα του φορολογικού πλεονεκτήματος.

Η Επιτροπή θα καλέσει τα τρίτα ενδιαφερόμενα μέρη ναποβάλουν τα σχόλιά τους σάυτήν, μέσω της δημοσίευσης στην Επίσημη Εφημερία της επιστολής με την οποία πληροφορεί τη γαλλική κυβέρνηση σχετικά με την απόφασή της. Η Επιτροπή θα πραγματοποιήσει αυτή τη δημοσίευση μόλις οι γαλλικές αρχές θα τής έχουν επιβεβαιώσει ότι η εν λόγω απόφαση δεν περιλαμβάνει απόρρητες πληροφορίες. Σύμφωνα με τις διατάξεις σχετικά με την επίσημη έρευνα οι οποίες περιλαμβάνονται στα άρθρα 6 και 7 του κανονισμού ΕΚ αριθ. 659/1999 του Συμβουλίου της 22ας Μαρτίου 1999 για τη θέσπιση λεπτομερών κανόνων εφαρμογής του άρθρου 88 της συνθήκης ΕΚ(1), τα σχόλια της γαλλικής κυβέρνησης θα δημοσιευθούν όταν η Επιτροπή θα εκδώσει την τελική της απόφαση σάυτή τηνπόθεση.

Τέλος, θα πρέπει να σημειωθεί ότι, σχετικά με τη μεταφορά στη γαλλική νομοθεσία της οδηγίας 96/92/ΕΚ του Κοινοβουλίου και του Συμβουλίου της 19ης Δεκεμβρίου 1996 σχετικά με τους κοινούς κανόνες για την εσωτερική αγορά ηλεκτρικής ενέργειας(2), η Επιτροπή δεν έχει λόγους να πιστεύει ότι η εν λόγω μεταφορά δεν είναι σύμφωνη με την προαναφερόμενη οδηγία.

(1) ΕΕ L 83 της 27.3.1999.

(2) ΕΕ L 27 της 30.1.1997.